A Tanács 95/39/EK irányelve

(1995. július 17.)

a gabonafélékben, illetőleg az állati eredetű élelmiszerekben, illetve azok felületén található peszticid-szermaradványok megengedett legmagasabb mértékének meghatározásáról szóló 86/362/EGK, illetőleg 86/363/EGK irányelv mellékleteinek módosításáról

AZ EURÓPAI UNIÓ TANÁCSA,

tekintettel az Európai Gazdasági Közösséget létrehozó szerződésre,

tekintettel a gabonafélékben, illetve azok felszínén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/362/EGK tanácsi irányelvre [1] és különösen annak 11. cikkére,

tekintettel az állati eredetű élelmiszerekben, illetve azok felszínén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/363/EGK tanácsi irányelvre [2] és különösen annak 11. cikkére,

tekintettel a Bizottság javaslatára,

mivel a 86/362/EGK és a 86/363/EGK irányelv keretében a Bizottság utasítást kapott a Tanács által jóváhagyandó, a szermaradványok maximális értékeit tartalmazó lista elkészítésére;

mivel a mezőgazdasági gyakorlat eredményeképpen előfordulhat peszticid-szermaradvány a gabonafélékben és az állati eredetű élelmiszerekben; mivel figyelembe kell venni az engedélyezett peszticid használatára, valamint a hivatalos szerkísérletekre, illetve az állatok táplálásával kapcsolatos vizsgálatokra vonatkozó adatokat is;

mivel, hogy pontosabb becslést lehessen készíteni a szermaradványoknak a táplálkozással való lehetséges legnagyobb mértékű felvételéről, megfontolt döntés, amennyiben szükséges, a táplálkozás valamennyi fő összetevőjében az egyes peszticidek maximális értékeinek megállapítása; mivel ezek az értékek a megfelelő növényvédelmi hatás kifejtéséhez minimálisan szükséges peszticid mennyiségét fejezik ki, melynek használata a lehető legkevesebb szermaradvánnyal jár, vagy amely toxikológiailag elfogadható;

mivel a tudományos és technikai fejlődés fényében, a közegészségügy és a mezőgazdaság követelményeinek figyelembevételével módosítani kell a 86/362/EGK és a 86/363/EGK irányelv II. mellékletét, a gabonafélékkel és az állati eredetű élelmiszerekkel kapcsolatos további peszticid-szermaradványokra vonatkozó rendelkezések hozzáadásával, melyek név szerint: metidation, metomil-tiodikarb, amitráz, pirimifosz-metil, aldikarb és tiabendazol;

mivel azonban egyes peszticid/növény kombinációkban nem áll elegendő, a jelenlegi szabványok szerinti adat rendelkezésre a maximális szermaradvány értékek megállapításához; mivel ezen adatok beszerzéséhez egy legfeljebb négy évig tartó vizsgálati időszakra van szükség; mivel ezért az így kapott adatok alapján legkésőbb 2000. július 1-ig meg kell határozni az egyes szermaradványok maximális értékeit; mivel a szükséges adatok hiánya azt eredményezi, hogy az értékét a kimutathatóság határértékében kell megállapítani; mivel ezen adatok beszerzése érdekében ezen irányelv elfogadásától számított egy éven belül kielégítő lépéseket kell tenni;

mivel az ezen irányelv által megállapított maximális szermaradvány értékeket felül kell vizsgálni a növényvédő szerek forgalomba hozataláról szóló, 1991. július 15-i 91/414/EGK tanácsi irányelv [3] 8. cikkének (2) bekezdésében említett munkaprogram által előírt hatóanyag-újraértékelés keretében,

ELFOGADTA EZT AZ IRÁNYELVET:

1. cikk

A 86/362/EGK irányelv II. mellékletének A. része a következő peszticid-szermaradványokkal egészül ki:

Peszticid-szermaradványok | Maximális érték mg/kg-ban (ppm) |

METIDATION | 0,02 |

METOMIL TIODIKARB | 0,05 |

Szermaradvány: a metomil és a tidiokarb metomilként kifejezett összege | |

AMITRÁZ | 0,02 |

Szermaradvány: amitráz, valamint valamennyi 2,4 dimetilanilint tartalmazó metabolitja, amitrázként kifejezve | |

PIRIMIFOSZ-METIL | 5 |

ALDIKARB | 0,05 |

Szermaradvány: az aldikarb, szulfoxidja és szulfonja aldikarbként kifejezett összege | |

TIABENDAZOL | búza, rizs0,05 : egyéb |

2. cikk

(1) A 86/363/EGK irányelv II. mellékletének A. része a következő peszticid-szermaradványokkal egészül ki:

Peszticid-szermaradványok | Maximális érték mg/kg-ban (ppm) |

az I melléklet ex0201, 0202, 0203, 0204, 02050000, 0206, 0207, ex0208, 020900, 0210, 160100 és 1602 fejlécű rovataiban felsorolt hús, húskészítmény, belsőség és állati zsiradék esetében | az I melléklet 0401 fejlécű rovatában lévő tehéntej, teljes tehéntej esetében; a 0401, 0402, 040500 és 0406 fejlécű rovataiban felsorolt egyéb élelmiszerek esetében, a és jegyzetnek megfelelően | az I melléklet 040700 és 0408 fejlécű rovataiban felsorolt hámozott friss tojás, madártojás és tojássárgája esetében |

METIDATION | 0,02 | 0,02 | 0,02 |

PIRIMIFOSZ-METIL | 0,05 | 0,05 | 0,05 |

(2) A 86/363/EGK irányelv II. mellékletének B. szakasza a következő peszticid-szermaradványokkal egészül ki:

Peszticid-szermaradvány | Maximális érték mg/kg-ban (ppm) |

az I melléklet ex0201, 0202, 0203, 0204, 02050000, 0206, 0207, ex0208, 020900, 0210, 160100 és 1602 fejlécű rovataiban felsorolt zsíros hús, a húskészítmények, belsőségek és állati zsírok esetében | az I melléklet 0401, 0402, 040500 és 0406 fejlécű rovataiban felsorolt tej és tejtermékek esetében | Az I melléklet 040700 és 0408 fejlécű rovataiban felsorolt hámozott friss tojás, madártojás és tojássárgája esetében |

METOMIL | 0,02 | 0,02 | 0,02 |

TIODIKARB | | | |

a metomil és a tidiokarb metomilként kifejezett összege | | | |

AMITRÁZ | baromfihús | | 0,02 |

amitráz, valamint valamennyi 2,4 dimetilanilint tartalmazó metabolitja, amitrázként kifejezve | 0,02 | | |

ALDIKARB | 0,01 | 0,01 | 0,01 |

az aldikarb, szulfoxidja és szulfonja aldikarbként kifejezett összege | | | |

TIABENDAZOL | 0,1 | | 0,1 |

a tiabendazol és az 5-hidroxitiabendazol összege | (a juh-, kecske-, és szarvasmarhahús és egyéb termékek kivételével) | | |

3. cikk

A tagállamok legkésőbb 1996. augusztus 22-ig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

4. cikk

Ennek az irányelvnek a tagállamok a címzettjei.

Kelt Luxemburgban, 1995. július 17-én.

a Tanács részéről

az elnök

L. Atienza Serna

[1] HL L 221., 1986. 8.7., 37. o. A legutóbb a 94/29/EK irányelvvel (HL L 189., 1994. 7.23., 67. o.) módosított irányelv.

[2] HL L 221., 1986. 8.7., 43. o. A legutóbb a 94/29/EK irányelvvel (HL L 189., 1994. 7.23., 67. o.) módosított irányelv.

[3] HL L 230., 1991. 8.19. 1. o.

--------------------------------------------------